GA ECB -PUBLIC  
TUAIRIM ÓN mBANC CEANNAIS EORPACH  
an 14 Meitheamh 2022  
maidir le híocaíocht le Banc Ceannais na hÉireann i leith idirbhearta áirithe a bhaineann leis an 
gCiste Airgeadaíochta Idirnáisiúnta 
(CON/2022/21) 
Réamhrá agus bunús dlí  
An 29 Bealtaine 2022 fuair an Banc Ceannais Eorpach (BCE) iarraidh ó Aire Airgeadais na hÉireann ar 
thuairim ar dhréachtfhorálacha reachtacha lena n- athchóirítear an Bille um Chomhaontuithe Bretton Woods 
(Leasú), 2022 (dá ngairtear na ‘dréacht fhorálacha reachtacha ’ anseo feasta).  
Tá inniúlacht BCE  maidir le  tuairim a thabhairt bunaithe ar  Airteagail 127(4) agus 282(5) den Chonradh ar 
Fheidhmiú an Aontais Eorpaigh agus ar an tríú fleasc d’Airteagal 2(1) de Chinneadh 98/415/CE ón 
gComhairle1 ós rud é go mbai neann na dréachtfhorálacha reachtacha  le Banc Ceannais na hÉireann. I 
gcomhréir leis an gcéad abairt d’Airteagal 17.5 de Rialacha Nós Imeachta an Bhainc Ceannais Eorpaigh, tá an Chomhairle Rialaithe tar éis an tuairim seo a ghlacadh. 
1. C
uspóir na ndréachtfhorálacha reachtacha
1.1 Leis na dréachtfhorálacha reachtacha leasaítear dréachtdlí a bhfuil BCE tar éis dearcadh a léiriú ina
leith roimhe seo ach nach ndearnadh, faoi dháta na tuairime seo, é a achtú go fóill, maidir le leanúint 
na hÉireann de na Socruithe Nua Iasachta leis an gCiste Airgeadaíochta Idirnáisiúnta (CAI)2. Leis 
na dréachtfhorálacha reachtacha tugtar de chumhacht don Aire Airgeadais íocaíocht nach mó a méid 
iomlán ná EUR 6 600 000 a dhéanamh as Príomh- Chiste Rialtas na hÉireann le Banc Ceannais na 
hÉireann.  
1.2 Baineann na dréachtfhorálacha reachtacha le hidirbhearta stairiúla áirithe idir Éire agus CAI a 
bhaineann le ‘coigeartú muirear iarchurtha’ de chuid CAI3, ‘Cuntas SCA- 1’ de chuid CAI4, ‘Cuntas 
1 Cinneadh 98/415/CE ón gComhairle an 29 Meitheamh 1998 maidir le dul i gcomhairle leis an mBanc Ceannais 
Eorpach ag na húdaráis náisiúnta i ndáil le dréachtfhorálacha reachtacha (IO L 189, 03.07.1998, lch. 42).  
2 Féach Tuairim CON/2022/1.  Foilsítear gach t uairim ó BCE ar EUR -Lex. 
3 Dá dtagraítear i  Roinn 2(b) de Chinneadh Uimh. 8348 -(86/122) maidir leis an Staid Ioncaim – Prionsabail um 
Chomhroinnt Dualgas, Sprioc Ioncaim don Bhliain Airgeadais 1987 agus don Bhliain Airgeadais 1988, an Ráta Muirir, 
agus an Ráta Luach Saothair, ar ghlac Bord Feidhmiúcháin an Chiste Airgeadaíochta Idirnáisiúnta leis an 25 Iúil 1986, 
arna leasú ó am go ham.  
4 An ch éad Chuntas Teagmhasach Speisialta a bunaíodh le Cinneadh Uimh. 8619- (87/90), a ghlac Bord Feidhmiúcháin 
an Chiste Airgeadaíochta Idirnáisiúnta an 17 Meitheamh 1987.  
ECB -PUBLIC  
2 Riaracháin na Somáile’ de chuid CA I5, agus ‘Cuntas Riaracháin na Súdáine’ de chuid CAI6 (dá 
ngairtear ‘na hidirbhearta stairiúla’ in éineacht  anseo feasta) agus ar mhaoinigh Banc Ceannais na 
hÉireann ina ndiaidh  íocaíochtaí le cistí iontaobhais áirithe de chuid CAI chun faoiseamh fiachai s 
don tSomáil agus don tSúdáin a mhaoiniú.  Bhí sciar de na fáltais a aistríodh iníoctha le Banc 
Ceannais na hÉireann agus tá an méid arna shonrú sa dhréachtfhoráil  reachtach beartaithe chun 
cumhacht a thabhairt don Aire Airgeadais Banc Ceannais na hÉireann a aisíoc.  
1.3 Mar a nótáladh in iarraidh an Aire ar chomhairliúchán, tá an tsaoráid chun aisíoc a dhéanamh le 
Banc Ceannais na hÉireann beartaithe chun rannpháirtíochtaí nach raibh ar comhréir leis an 
toirmeasc ar mhaoiniú airgeadaíochta atá  in Airteagal 123(1) den Chonradh a leigheas . 
 
2. Toirmeasc ar mhaoiniú airgeadaíochta  
2.1 Le hAirteagal 123(1) den Chonradh, toirmeasctar  ar bhainc cheannais náisiúnta  na mBallstát  (dá 
ngairtear ‘BCNanna’ anseo feasta) saoráidí rótharraingthe nó aon saoráid chreidmheasa de chineál 
ar bith eile a dheonú d’údaráis phoiblí agus do chomhlachtaí poiblí na mBallstát. Tá an toirmeasc sin 
faoi réir díolúintí áirithe, áfach, atá i Rialachán (CE) Uimh. 3603/93 ón gComhairle.7 Thar aon ní eile, 
foráiltear le hAirteagal 7 de Rialachán (CE) Uimh. 3603/93 nach meastar, de réir bhrí Airteagal 123(1)  
den Chonradh, gur ‘saoráid chreidmheasa ’ é maoiniú o ibleagáidí ag BCNanna i gcás inarb 
oibleagáidí iad a thiteann ar an earnáil phoiblí i leith CAI. Le hA ithris 14 de Rialachán (CE) Uimh. 
3603/93 soiléirítear an réasúnaíocht is bun leis an díolúine sin, á rá gurb iomchuí údarú a dhéanamh 
ar mhaoiniú oibleagáidí ag na BCNanna i gcás inarb oibleagáidí iad a thiteann ar an earnáil phoiblí i 
leith CAI toisc, de thoradh an mhaoinithe sin, ‘go bhfuil  éilimh eachtracha ann a bhfuil tréithe uile na 
gcúlsócmhainní ag baint leo’. Dá bhrí sin, ní mór an díolúine atá in Airteagal 7 de Rialachán (CE) 
Uimh. 3603/93 a léirmhíniú i gcomhréir leis an réasúnaíocht sin.8 
2.2 I gcás ina n- iarrann CAI ar na Ballstáit acmhainní neamh- in-aisíoctha a ranníoc le cláir um 
fhaoiseamh ó fhiachais de chuid CAI trí idirbhearta amhail na hidi rbhearta stairiúla dá dtagraítear i 
mír 1.2 den tuairim seo, ní bheidh de thoradh ar mhaoiniú a ranníocaíochta ag na BCNanna go 
ndéanfar aon éilimh choigríche.9 Dá bhrí sin, ní thagann maoiniú na n- idirbheart stairiúil ag Banc 
Ceannais na hÉireann faoin díolúine atá leagtha síos in Airteagal 7 de Rialachán (CE) Uimh. 3603/93 
agus, dá bhrí sin, níl sé ag luí leis an toirmeasc ar mhaoiniú airgeadaíochta.  
2.3 Sa chomhthéacs sin, is geal le Banc Ceannais na hÉireann  go bhforáiltear  leis na dréachtfhorálacha 
reachtacha do ghníomh ceartaitheach a dhéanamh i bhfoirm aisíoc atá le déanamh ag an Aire 
 
5  An cuntas a bunaíodh le Cinneadh Uimh. 16626- (19/103), a ghlac Bord Feidhmiúcháin an Chiste Airgeadaíochta 
Idirnáisiúnta an 18 Nollaig 2019.  
6  An cuntas a bunaíodh le Cinneadh Uimh. 17042 -(21/46), a ghlac Bord Feidhmiúcháin an Chiste Airgeadaí ochta 
Idirnáisiúnta an 10 Bealtaine 2021.  
7  Rialachán (AE) Uimh. 3603/93 ón gComhairle an 13 Nollaig 1993 lena sonraítear sainmhínithe chun na toirmisc 
shealadacha dá dtagraítear in Airteagal 104 agus Airteagal 104b(1) den Chonradh a chur i bhfeidhm (IO L  332, 
31.12.1993, lch. 1).  
8  Féach Tuairimí CON/2005/29, CON/2013/16, CON/2017/4 agus CON/2021/39. Maidir leis an maoiniú a dhéanann 
BCNanna ar mhéaduithe ar chuótaí CAI, féach Tuairimí CON/2011/97 agus CON/2012/65.  
9  Féac h mír 2.9 de Thuairim  CON/2021/39  agus mír 2.2 de Thuairim  CON/2021/23.  
ECB -PUBLIC  
3 Airgeadais le BCÉ ar na hacmhainní a ranníocadh i dtaca le rannpháirtíocht na hÉireann sna 
hidirbhearta stairiúla dá dtagraítear i mír 1.2 den tuairim seo.10 
 
Foilse ofar an tuairim seo ar EUR -Lex.  
 
 
Arna dhéanamh in Frankfurt am Main, 14  Meitheamh 2022 . 
 
[sínithe]  
 
Uachtarán BCE  
Christine LAGARDE  
 
10  Féach freisin mír 2.10 de Thuairim CON/2021/39.